Document ID: /fineweb-2-swissfilter-quality_10-filterrobots/filtered/01798.jsonl.gz/579

Mir freued eus üses chliine, grosse Wunder sit em 1.1.21 dörfe i üserne Arme hebe... Willkomme Jelena!
bis Endi April sind mir idä Baby Pause und freued üs diä Ziit dörfe zgnüssä.
Afrage duen ich gern wiiterhin per Mail beantworte, hebet eifach bitz Geduld falls es bitz länger gaht. :-) vo Herze s'Bluememeitli & Familie
s'Blumemeitli isch nöd eifach än Name....viel meh ischs mini Liideschaft und das wo mich unter anderem jedä Tag zum strahle bringt! ;-)
Ich liebs mit däm wo us dä Natur chunnt und schönä Sache wo mit Liebi zum Detail usgsuecht sind, schöni Werk z zaubere wo nachher mängs Gsichter zum strahle bringet.
Chann ich dur dä Garte laufe und all die schönä Pflanze, Blüete, Beeri und Tierli bewunderä so bin ich überglücklich das ich dä Bruef dörf läbe wo so viel schöni Sache mit sich bringt.
Mär entdeckt jedä Tag wieder öppis neus öbs jetzt äs Babyschnäggli isch oder ä Farbkombination wo mich grad fasziniert...gnau das möcht ich i mine Werk au a eu wiiter geh.
Drum chömmed saisonal au vieli Blueme us em eigete Garte, Zapfe vo dä letschte Wanderig und Blätter vom letschte Spaziergang.
Somit git das natürlichi, verspielti,saisonal, romantischi mit Liebi zum Detail gstalteti Blueme Werk.